

**Hyvinvointikuntayhtymä** MUISTIO

Työvaliokunta 2021/15.2.2021

**Aika:** Torstai 4.2.2021 kello 10 - 11.37

**Paikka:** Teams-kokous

**Osallistujat**

**Työvaliokunta**

Kaupunginjohtaja Pekka Timonen, Lahti  
Kunnanjohtaja Päivi Rahkonen, Hollola  
Kunnanjohtaja, Rinna Ikola-Norrbacka, Asikkala  
Kunnanjohtaja Merja Olenius, Hartola  
Kaupunginjohtaja Jari Parkkonen, Heinola  
Kunnanjohtaja Riku Rönnholm, Iitti  
Pormestari Markku Koskinen, Kärkölä  
Kunnanjohtaja Sam Vuorinen, Myrskylä  
Kaupunginjohtaja Osmo Pieski, Orimattila  
Kunnanjohtaja Juha Rehula, Pukkila  
Kunnanjohtaja Petri Koivula, Padasjoki  
Kunnanjohtaja Marketta Kitkiöjoki, Sysmä

**Asiantuntijat**

Veli Penttilä, hallintojohtaja, PHHYKY   
Antti Niemi, talousjohtaja, PHHYKY  
Timo Louna, konserni- ja yhteyspäällikkö, PHHYKY  
Tuomo Nieminen, toimialajohtaja, terveyden- ja sairaanhoitopalvelut, PHHYKY  
Mikko Komulainen, hyvinvointijohtaja, osallisuus- ja hyvinvointipalvelut, Lahden kaupunki

**Luottamushenkilöt**

Kari Lempinen, PHHYKY hallituksen puheenjohtaja  
Sari Niinistö, PHHYKY hallituksen varapuheenjohtaja  
Jari Salonen, PHHYKY, yhtymäkokouksen puheenjohtaja

**ASIAT**

1. **Kokouksen avaus**

Puheenjohtaja, kaupunginjohtaja Pekka Timonen avasi kokouksen.

1. **Läsnäolijoiden toteaminen**

Todettiin läsnäolijat.

1. **Edellisen kokouksen muistion hyväksyminen**

Hyväksyttiin edellisen kokouksen 18.12.2020 muistio (liite 1)

1. **Tilannekatsaus rokotusten etenemisestä / pandemian tilanteesta Päijät-Hämeessä**

Toimialajohtaja Tuomo Nieminen esittelee asiaa kokouksessa.

**Ehdotus**

Työvaliokunta merkitsee esittelyn tiedoksi.

**Päätös**

Työvaliokunta merkitsi esittelyn tiedoksi.

1. **Vapaaehtoisen alueellisen valmistelun työryhmät**

Päijät-Hämeen hyvinvointikuntayhtymä on saanut valtionavustusta rakenneuudistushankkeeseen, jonka osana toteutetaan vapaaehtoista alueellista valmistelua. Valmistelulla varaudutaan hyvinvointialueita koskevan uudistuksen voimaantuloon.

Päijät-Hämeen hyvinvointikuntayhtymän hallitus hyväksyi 18.1.2021 alueellisen valmistelun työryhmät lukuun ottamatta poliittista seurantaryhmä, jonka nimeämistä käsitellään 1.2.2021. Ennen hallituksen käsittelyä työryhmien nimeämistä ja kokoonpanoja oli käsitelty puheenjohtajafoorumissa, kuntajohtajakokouksessa ja työvaliokunnassa sekä Heinolan kaupungin ja Sysmän kunnan edustajien kanssa. Liitteenä olevissa työryhmissä on kuntien edustus ja työryhmien työn käynnistämiseksi kuntien tulisi nimetä edustajat.

Puheenjohtajafoorumin päätös 21.1.2021 oli seuraava:

”Poliittinen seurantaryhmä kootaan puheenjohtajafoorumia laajentaen keväälle 2021. Vaalien jälkeen seurantaryhmä muodostetaan uudelleen vaalituloksen pohjalta. Seurantaryhmän kokoukset pidetään erillisinä kokouksina.   
  
Kuntajohtajat laativat esityksen kuntaedustajien nimeämisestä virkamiestyöryhmiin. Pohjaesitys käsitellään viimeistään 4.2. työvaliokunnassa. Nimeämiset kierrätetään kunnan hallitusten kautta. Puheenjohtajafoorumi pitää tärkeänä, että kaikki sidosryhmät tulevat kuulluksi vapaaehtoisen valmistelu työryhmien työskentelyssä.”

**Ehdotus**

Työvaliokunta merkitsee työryhmät tiedoksi. Työvaliokunta käsittelee kuntaedustajien nimeämisen työryhmiin ja saattaa sen kunnanhallitusten käsiteltäväksi.

**Päätös**

Työvaliokunta merkitsi tiedoksi työryhmät (liite 2) ja valmistelutilanteen.

1. **Päijät-Hämeen hyvinvointikuntayhtymän alustavan vuoden 2020 taloudellisen tuloksen esittely.**

Päijät-Hämeen hyvinvointiyhtymän (perusyhtymä) tilintarkastamaton ylijäämä ennen kuntatasausta on viime tilikaudelta noin 11, 1 miljoonaa euroa. Valtaosa yhtymän jäsenkunnista on saamassa jäsenkuntalaskutuksen palautusta. Perusyhtymän lopullinen tulos on kuntalaskutuksen tasauksen jälkeen kuitenkin perussopimuksen mukaisesti nolla. Verso tekee pienen alijäämän, josta seuraa, että yhtymän tulos juridisena yksikkönä on alijäämäinen.

Yhtymä sai valtioavusta koronapandemian hoitoon 10,2 miljoonaa euroa. Koronan aiheuttamat kustannukset olivat 15,1 miljoonaa euroa ja sen lisäksi yhtymän varastosaldot kasvoivat valmiuden ylläpidosta ja suojaintarvikkeiden osalta 4,9 miljoonaa euroa.

Lopulliset kuntakohtaiset maksuosuudet lasketaan helmikuun aikana. Yhtymän perussopimuksen mukaan mahdollinen ylijäämä palautetaan jäsenkunnille tilinpäätösvuoden palvelukäytön suhteessa. Yhtymän toimintakulut vuonna 2020 olivat noin 762,3 miljoonaa euroa, josta kasvua vuoteen 2019 oli vain 1,4% (vuonna 2019: 751,5 milj.€).

Viime vuonna valmistellut sopeuttamistoimet ovat onnistuneet suurelta osin ja vuoden 2020 talousarvio oli laadittu realistiselle pohjalle. Koko organisaation toiminnassa vakaan talouden merkitys hyvän ja laadukkaan palvelun takeena on sisäistetty. Yhtymää vuonna 2019 ravistellut talouskriisi on nyt korjattu, mutta kuntien heikko talous tuo jatkossakin haastetta rahoitukselle ja edellyttää määrätietoista talouden hallintaa edelleen. Yhtymän strategisena koko toiminnan läpäisevänä tavoitteena vuodelle 2021 on, että yhtymän talouden tasapaino säilyy ja taloudellinen liikkumavara lisääntyy. Kuluvan vuoden osalta voidaan kuitenkin todeta edelleen, että koronaepidemian vaikutukset toimintaan ja talouteen ovat vaikeasti ennakoitavissa**.**

Talousjohtaja Antti Niemi esittelee asiaa kokouksessa.

**Ehdotus**

Työvaliokunta merkitsee esittelyn tiedoksi.

**Päätös**

Esittely merkittiin tiedoksi.

1. **Työvaliokunnan työjärjestys**

Päijät-Hämeen hyvinvointiyhtymän omistajakuntien omistajastrategia on hyväksytty kuntien luottamuselimissä joulukuussa 2020. Omistajastrategia on jäsenkuntien hyväksymä yhteinen tahdonilmaisu, joka osaltaan ohjaa kun­tien omaa päätöksentekoa, kuntien välistä yhteistyötä sekä kuntien nimeämiä edustajia heidän osallistuessaan yhtymän päätöksentekoon ja hallintoon.

Omistajastrategia on laadittu yhtymän omistajien odotusten ja omistajatahdon kirkastamiseksi ja yhtenäistämiseksi sekä viestittämään omistajien tahtoa kuntayhtymälle. Kuntayhtymän laatii erikseen oman strategiansa johtamisprosessinsa mukaan.

Omistajastrategiasta on johdettu keskeiset toimenpiteet, joista yksi on työvaliokunnan työjärjestyksen laatiminen. Perussopimuksen 19 §:ssä mainitaan seuraavasti työvaliokunnan tehtävistä:

Jäsenkuntien kuntajohtajista muodostuva työvaliokunta vastaa yhteistoiminnasta. Edellä ker­rotun yhteistoiminnan lisäksi työvaliokunta toimii yhtymän toimitusjohtajan toimintaa tukeva­na elimenä erityisesti yhtymän taloudellisten toimintaedellytysten suunnittelussa. Suurimman omistajan kuntajohtaja toimii työvaliokunnan puheenjohtajana ja kokoonkutsujana. Kokouksen asialistan laatii suurimman omistajan osoittama henkilö yhtymän avustuksella. Yhtymän toimi­tusjohtajalla on kokouksessa puheoikeus ja läsnäolovelvollisuus. Muiden henkilöiden läsnäolos­ta työvaliokunta päättää erikseen ja tapauskohtaisesti. Työvaliokunnalla on työvaliokunnan hyväksymä työjärjestys.

Tältä pohjalta on laadittu työvaliokunnalle työjärjestys Lahden kaupungin ja Phhykyn valmistelijoiden toimesta (liite 3).

**Ehdotus**

Työvaliokunta hyväksyy liitteessä esitetyn työvaliokunnan työjärjestyksen.

**Päätös**

Työvaliokunta hyväksyi liitteessä esitetyn työvaliokunnan työjärjestyksen.

1. **Covid-19 epidemian aiheuttamien ylimääräisten suojatarvikekustannusten korvaaminen yksityisille palveluntuottajille**

Koronapandemiaan liittyen useat yksityiset palveluntuottajat ovat esittäneet Päijät-Hämeen hyvinvointikuntayhtymälle vaatimuksia ylimääräisten suojavarustekustannusten korvaamisesta. Ensimmäiset vaatimukset esitettiin jo keväällä 2020, mutta niihin suhtauduttiin kielteisesti. Vaatimukset liittyvät ensisijaisesti perustason toimintaan, jonka osalta kunnat Heinolan kaupunkia ja Sysmän kuntaa lukuun ottamatta ovat siirtäneet järjestämisvastuun yhtymälle.

Sosiaali- ja terveysministeriö on antanut asiaan liittyen kaksi kuntainfoa, 6/2020 ja 19/2020. STM kehottaa neuvottelemaan korvauskäytännöistä siltä osin, kun niistä ei ole päästy sopimukseen tai niistä ei ole palvelutuotantosopimuksissa yksiselitteistä mainintaa. Kuntien suositellaan kompensoivanepidemian aiheuttamat ylimääräiset ja kohtuulliset aineista ja tarvikkeista aiheutuvat kustannukset.

Vuonna 2020 valtio on tukenut kuntasektoria noin 2,6 miljardin euron koronaepidemiaan liittyvällä tukipaketilla. Hallituksen linjauksen mukaisesti kunnille ja sairaanhoitopiireille korvataantäysimääräisesti koronavirukseen liittyvät välittömät kustannukset osana valtion talousarviomenettelyä niin kauan kuin tautitilanne ja hybridistrategian toimeenpano sitä edellyttävät.

Kun yksityisten palveluntuottajien vaatimukset kohdistuvat lähes yksinomaan peruspalveluihin, joihin liittyvä valtion kompensaatio on maksettu kunnille, on kuntien kanssa neuvoteltu menettelystä, jonka mukaan yhtymä arvioi vaatimusten hyväksyttävyyden ja maksaa perustellut laskut. Korvauksia voidaan maksaa palveluntuottajille, joilla on sopimussuhde Päijät-Hämeen hyvinvointikuntayhtymän kanssa. Yksityisten toimijoiden yhtymältä laskuttamat korona-suojatarvikekustannukset sisällytetään osaksi asiakaspalveluostoja. Suojatarvikekustannukset jaetaan toimipisteittäin hoitopäivien suhteessa jäsenkunnille. Kustannus sisältyy siten jäsenkunnan maksuosuuteen osana asiakaspalveluiden ostoja. Yhtymä seuraa suojatarvikekustannusten osuutta ja raportoi tästä erikseen kunnille, koska kunnat ovat saaneet tähän osoitettua korotettu valtionosuutta.

**Ehdotus**

Hyväksytään perusteluosassa kuvattu menettely ja yhtymä seuraa suojatarvikekustannusten osuutta ja raportoi tästä erikseen kunnille.

**Päätös**

Ehdotus hyväksyttiin.

1. **Soteuudistuksen edunvalvonta**

Työvaliokunnan puheenjohtaja käy valmistelutilannetta läpi.

**Ehdotus**

Työvaliokunta merkitsee esittelyn tiedoksi.

**Päätös**

Työvaliokunta merkitsi tiedoksi puheenjohtajan esittelemän valmistelutilanteen.

1. **Muut asiat**

* Kunnille lähetetty 20.1.2021 infokirje koskien lasten ja nuorten hyvinvointisuunnitelman laatimista vuosille 2022 – 2025 (liite 4)
* Vähävaraisille jaetaan jatkossa kertakäyttöisiä maskeja.
* Häme21 valmiusharjoituksen yhteyshenkilönä kuntiin toimii Timo Louna.
* Sote100 lakiuudistuskokonaisuus on tullut lausunnolle. Lausunnon valmistelua varten kunnille toimitetaan alustava lausuntoluonnos 10.2.2021 mennessä.

1. **Seuraavan kokouksen ajankohdasta sopiminen**

Seuraavat kokoukset pidetään:

* torstaina 25.3.2021 kello 10-12
* torstaina 20.5.2021 kello 14-14

1. **Kokouksen päättäminen**

Puheenjohtaja päätti kokouksen kello 11.37.

Pekka Timonen Veli Penttilä

puheenjohtaja sihteeri